Dan is-sit juża l-cookies biex joffrilek esperjenza aħjar. Skopri aktar dwar, kif nużaw il-cookies u kif tista' tibdel is-settings tiegħek. Il-Ftehim ta' Sħubija Ekonomika (FSE) bejn l-UE u l-Ġappun jidħol fis-seħħ fl-1 ta' Frar 2019. Issa, in-negozji u l-konsumaturi madwar l-Ewropa u fil-Ġappun jistgħu jieħdu vantaġġ mill-akbar żona ta' kummerċ miftuħ fid-dinja. @ add copyrigth here 2019 Cecilia Malmström, il-Kummissarju għall-Kummerċ, qalet: “Dan il-ftehim għandu kollox: jelimina t-tariffi u jikkontribwixxi għar-regoli globali, filwaqt li fl-istess ħin juri lid-dinja li aħna t-tnejn konvinti mill-benefiċċji ta' kummerċ miftuħ. Mill-1 ta' Frar, il-kumpaniji Ewropej se jibbenefikaw mit-tneħħija tat-tariffi u proċeduri doganali simplifikati. Il-manifatturi tagħna, il-fornituri tas-servizzi tagħna, in-negozji teknoloġiċi ġodda tagħna u l-bdiewa tagħna kollha għandhom x'jiċċelebraw. Jien kburija wkoll li għall-ewwel darba daħħalna l-impenji tagħna tal-ftehim ta' Pariġi dwar il-klima fi ftehim kummerċjali, kif ukoll stabbilejna standards għoljin għad-drittijiet tal-ħaddiema u għall-protezzjoni tal-konsumaturi. Wittejna t-triq għal spinta sinifikanti fil-kummerċ bejnietna, li min-naħa l-oħra toħloq l-impjiegi u tbaxxi l-prezzijiet. Issa f'idejn in-negozji u l-individwi biex jibbenefikaw bl-aħjar mod li jistgħu mill-opportunitajiet kummerċjali l-ġodda. Nafdaw ukoll fl-Istati Membri kollha tal-UE biex ixerrdu kemm jifilħu dan il-messaġġ.” Il-Ftehim ta' Sħubija Ekonomika jneħħi l-maġġoranza vasta tal-€1 biljun ta' dazji mħallsa kull sena mill-kumpaniji tal-UE li jesportaw lejn il-Ġappun. Ladarba l-ftehim jiġi implimentat bis-sħiħ, il-Ġappun tkun neħħiet id-dazji doganali fuq 97% tal-prodotti impurtati mill-UE. Il-ftehim ineħħi wkoll għadd ta' ostakli mhux tariffarji li ilhom hemm, pereżempju billi japprova standards internazzjonali fuq il-karozzi. Se jneħħi wkoll ostakli għall-esportaturi ewlenin tal-UE għall-ikel u x-xorb għal 127 miljun konsumatur Ġappuniż u se jżid l-opportunitajiet tal-esportazzjoni f'firxa ta' setturi oħrajn. Il-kummerċ annwali bejn l-UE u l-Ġappun jista' jiżdied bi kważi €36 biljun ladarba l-ftehim jiġi implimentat bis-sħiħ. L-UE u l-Ġappun qablu li jistabbilixxu standards ambizzjużi dwar l-iżvilupp sostenibbli, u għall-ewwel darba t-test jinkludi impenn speċifiku għall-ftehim ta' Pariġi dwar il-klima. Il-partijiet ewlenin tal-Ftehim ta' Sħubija Ekonomika Fir-rigward tal-esportazzjonijiet agrikoli mill-UE, il-ftehim, b'mod partikolari: Il-ftehim jiżgura wkoll il-ftuħ tas-swieq tas-servizzi, b'mod partikolari s-servizzi finanzjarji, il-kummerċ elettroniku, it-telekomunikazzjoni u t-trasport. Barra minn hekk, huwa: Il-ftehim jinkludi wkoll kapitolu komprensiv dwar il-kummerċ u l-iżvilupp sostenibbli; jinkludi elementi speċifiċi ta' simplifikazzjoni għan-negozji żgħar u medji; jistabbilixxi standards għoljin ħafna tax-xogħol, tas-sigurtà, tal-protezzjoni ambjentali u tal-konsumatur; isaħħaħ l-impenji tal-Ġappun u tal-UE dwar l-iżvilupp sostenibbli u t-tibdil fil-klima u jissalvagwardja bis-sħiħ is-servizzi pubbliċi. Rigward il-protezzjoni tad-data, fit-23 ta' Jannar ta' din is-sena l-UE u l-Ġappun adottaw deċiżjonijiet biex jippermettu li d-data personali tgħaddi b'mod liberu u sigur bejn iż-żewġt isħab. Huma qablu li jirrikonoxxu s-sistemi ta' protezzjoni tad-data ta' xulxin bħala “ekwivalenti”, b'hekk tinħoloq l-akbar żona dinjija ta' fluss sikur tad-data. Mill-1 ta' Frar, parti kbira minn ftehim ieħor – il-Ftehim ta' Sħubija Strateġika bejn l-Unjoni Ewropea u l-Ġappun – jibda japplika wkoll fuq bażi provviżorja. Dan il-Ftehim, li ġie ffirmat f'Lulju tas-sena l-oħra flimkien mal-Ftehim ta' Sħubija Ekonomika, huwa l-ewwel ftehim qafas bilaterali li qatt sar bejn l-UE u l-Ġappun u jsaħħaħ is-sħubija ġenerali billi jipprovdi qafas ġenerali għal kooperazzjoni politika u settorjali u azzjonijiet konġunti mtejba dwar kwistjonijiet ta' interess komuni, inkluż dwar sfidi reġjonali u globali. Il-Ftehim se jidħol fis-seħħ ladarba jiġi ratifikat mill-istati Membri kollha tal-UE. Il-passi li jmiss Il-Ftehim ta' Sħubija Ekonomika issa daħal fis-seħħ. Biex tqis l-ewwel xhur ta' implimentazzjoni, l-ewwel laqgħa tal-kumitat bejn l-UE u l-Ġappun se ssir f'April 2019.* Rigward il-kwistjoni parallela tal-protezzjoni tal-investiment, qed ikomplu n-negozjati mal-Ġappun dwar is-soluzzjoni tat-tilwim dwar l-istandards u l-protezzjoni tal-investiment, b'laqgħa tal-Kapijiet Negozjaturi skedata għal Marzu. L-impenn sod fuq iż-żewġ naħat huwa li tintlaħaq konverġenza fin-negozjati dwar il-protezzjoni tal-investiment mill-aktar fis possibbli, fid-dawl tal-impenn kondiviż tagħhom favur ambjent tal-investiment stabbli u sigur fl-Ewropa u fil-Ġappun. Għal aktar informazzjoni MEMO dwar il-Ftehim ta' Sħubija Ekonomika Sit web iddedikat li jinkludi: Skeda Informattiva dwar il-Ftehim ta' Sħubija Strateġika Il-midja soċjali: @Trade_EU *Aġġornat fis-06/02/2019 fl-09:50